open-index/open-wikipedia-markdown huggingface dataset:
இந்தியப் புள்ளியியல் கழகம்

**இந்தியப் புள்ளியியல் கழகம்** (Indian Statistical Institute (**ISI**)) 1959 ஆம் ஆண்டு இந்திய நாடாளும் மன்றத்தால் நாட்டின் முதன்மைச் சிறப்பான கல்விக் கழகங்களுள் ஒன்றாக அறிவித்தது. கொல்கத்தாவில் உள்ள பிரசிடென்சி கல்லூரியில் முன்னர் புள்ளியியல் செய்களச்சாலை ஒன்றை பிரசந்தா சந்திரா மகாலனோபிசு நிறுவி இருந்தார், அதின் வளர்ச்சியாகவே இந்தப் புள்ளியியல் கழகம் தோன்றியது. இது 1931 ஆம் ஆண்டிலேயே பொது பல்கலைக்கழகமாக நிறுவப்பட்டது. இதன் புகழால், இதை அடிப்படை மாதிரியாகக் கொண்டு அமெரிக்காவின் வட காரோலினாவில் 'ரிசர்ச்சு டிரையாங்கிள்' (Research Triangle, ஆய்வு முக்கோணம்) என்னும் ஆய்வுகநகரத்தில் அமெரிக்காவின் முதல் அமெரிக்கப் புள்ளியியல் கழகம் செர்ட்ரூடு மேரி காஃக்சு (Gertrude Mary Cox) என்பவரால் நிறுவப்பட்டது 

இந்தியப் புள்ளியியல் கழகத்தை (இ.பு.க) கொல்கத்தாவில் நிறுவியவர் பிரசந்தா சந்திரா மகாலனோபிசு ஆவர். இவர் இரபீந்தரநாத்து தாகூர், பிரச்சேந்திரனாத்து சீல் ஆகியோரது வழிகாட்டுதலாலும் அறிவுரையாலும் உந்தப்பட்டார். அவருடைய தலைமையில் புள்ளியியல் கருத்துகளை அறிவியல் துறைக்கும், மாந்த வாழ்வியல் அறிவுத்துறைகளுக்கும் பயன்படுத்தி வளர்த்தெடுத்தனர். இதன் பயனாய் புள்ளியியல் துறையும் வளர்ந்தது. இக் கல்விக் கழகம் புள்ளியியல் சார்ந்த ஆய்விலும் அதன் பயன்பாட்டுத்துறை ஆய்விலும் முன்னணி நிறுவனமாக நன்கு அறியப்பட்டதாக இருந்தது.

இந்தியப் புள்ளியியல் கழகத்தின் தலைமையகம், கொல்கத்தாவின்  பராநகர் பகுதியில்  அமைந்துள்ளது. கல்வி சார்ந்த துறைகள் நான்கு துணை நடுவங்களாக விரிவடைந்து உள்ளன. தில்லி, பெங்களூரு, சென்னை, தேஜ்பூர் மற்றும் கிரீடிக்  நகரங்களில் இதன் கிளைகள் உள்ளது

## அடிக்குறிப்புகளும் மேற்கோள்களும்


பகுப்பு:புள்ளியியல் நிறுவனங்கள்
பகுப்பு:இந்தியக் கல்வி நிறுவனங்கள்
பகுப்பு:இந்தியக் கணிதவியல்
பகுப்பு:புள்ளியியல் மற்றும் திட்ட அமலாக்க அமைச்சகம்
பகுப்பு:இந்திய அரசு அமைப்புகள்
பகுப்பு:கொல்கத்தா
தீர்த்தனகிரி சிவக்கொழுந்தீசுவரர் கோயில்

**சிவக்கொழுந்தீஸ்வரர் கோயில்** என்பது சுந்தரரால் தேவாரம் பாடல்பெற்ற ஒரு சிவாலயமாகும். இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும்.  இக்கோயில் தமிழ்நாடு மாநிலத்தில் கடலூர் மாவட்டத்தின் தீர்த்தனகிரி என்ற புறநகர்ப் பகுதியில் அமைந்துள்ளது.

## சிறப்பு
இத்தலத்தின் மூலவர் சிவக்கொழுந்தீஸ்வரர், தாயார் ஒப்பிலாநாயகி. மேலும் இத்தலத்தில் ஜாம்புவதடாகம் என்ற தீர்த்தமும், தலமரமாக கொன்றை மரமும் உள்ளன. முன்வினைப் பயனால் ஜாம்பு (கரடி) வடிவம் பெற்ற மகரிஷி ஒருவர் இத்தீர்த்தத்தில் நீராடி சிவனை வணங்கி சாபவிமோசனம் பெற்றதாலேயே இத்தலத்தின் தீர்த்ததிற்கு *ஜாம்பு*வதடாகம் எனும் பெயர் வந்ததாகச் சொல்லப்படுகின்றது.

## தல புராணம்
நாள்தோறும் சிவனடியார்களுக்கு உணவிட்டு பின் உணவருந்தும் வழக்கமுடைய தம்பதிகள் தீர்த்தனகிரி தலத்தில் வாழ்ந்து வந்தனர். அவர்களை சோதிக்கும் பொருட்டு சிவபெருமான் சிவனடியார்களை அவர்கள் கண்களில் படாமல் இருக்கச் செய்தார். தளராமல் சிவனடியாரைத் தேடிய தம்பதியினருக்கு சிவபெருமானே முதியவராக சென்று அவர்கள் தோட்டத்தில் வேலையும் செய்து உணவருந்தினார். அவர் விதைத்த திணைப்பயிர்கள் அன்றே அறுவடைக்குத் தயாராக இருந்தைக் கண்டு தம்பதிகள் சிவபெருமானை அறிந்தனர்.

## தலச் சிறப்பு
* அனைத்து ஆலயங்களிலும் ஒரே ஒரு சண்டேசுவர நாயனார் மட்டுமே அருள் பாலிப்பார், எனினும் இங்கு இவர் இவரது மனைவியுடன் சேர்ந்து அருள் பாலிக்கின்றார்

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

## வெளி இணைப்புகள்
அருள்மிகு சிவக்கொழுந்தீஸ்வரர் திருக்கோயில்

ஏர் மற்றும் நீர் இறைக்கும் இறைவன்; அருள்மிகு சிவக்கொழுந்தீஸ்வரர் திருக்கோயில்: தீர்த்தனகிரி, கடலூர். 

பகுப்பு:தேவாரம் பாடல் பெற்ற சிவன் கோயில்கள்
பகுப்பு:நடுநாட்டு சிவன் கோயில்கள்
பகுப்பு:கடலூர் மாவட்டத்திலுள்ள சிவன் கோயில்கள்
பகுப்பு:நடுநாட்டு சிவன் கோயில்கள்
திருவிடைவாய்த் தேவாரம்

திருஞான சம்பந்தர், திருநாவுக்கரசர். சுந்தரமூர்த்தி நாயனார் ஆகிய மூவர் பாடிய தேவாரப் பாடல்களை அடங்கல் முறை  என்பர். இந்த அடங்கல் முறைத் தொகுப்பில் **திருவிடைவாய்த் தேவாரம்** இல்லை. இது பற்றிய குறிப்பும் இல்லை. இது கல்வெட்டால் அறியப்படும் நூல்.  பராக்கிரம பாண்டியன் கல்வெட்டு இந்த நூலைக் குறிப்பிடுகிறது. அக் கல்வெட்டு குறிப்பிடும் மற்றொரு நூல் சிராமலை அந்தாதி
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
தொம்மலூரு

**தொம்மலூரு** கிழக்கு பெங்களூரில் உள்ள பகுதி.

## பெயர்க்காரணம்

அங்குள்ள *சொக்கநாத சுவாமி கோயில்* கல்வெட்டில் தமிழில் *தோம்பலூர்* என்று எழுதப்பட்டுள்ளது, அது சோழர்களால் கட்டப்பட்ட கோயில் ஆகும். தோம்பல் எனும் மலரை வைத்து இப்பெயர் ஏற்பட்டிருக்கலாம். கொசுவைக் குறிக்கும் தெலுகு மொழிச்சொல்லான *தோமலு* என்பதில் இருந்து வந்த பெயர் *தொம்மலூர்* எனச்சிலர் கூறி வருகிறார்கள்.

## அமைவிடம்
இது பெங்களூர் பழைய விமான நிலைய சாலையில், பழைய விமான நிலையத்திற்கு மிக அருகில் உள்ளது. இந்த பகுதியில் பல தகவல் தொழினுட்ப நிறுவனங்கள் நிறைந்துள்ளன.

## நிர்வாகம்
இதுவும் "நம்ம பெங்களூர் மாநகர பேரவை"யினால் ஆளப்படுகிறது.
மேலும் "சாந்தி நகர்" சட்டசபை தொகுதியில் உள்ளது.

## மக்கள்
இங்கு பல்வேறு இன மக்கள் வாழ்கின்றனர். கணிசமான அளவில் வாழும் தமிழர்களின் சதவீதம் 36% ஆகும்.

## மேற்கோள்கள்


பகுப்பு:பெங்களூர்
திருவெண்காட்டுப் புராணம்

**திருவெண்காட்டுப் புராணம்**  என்னும் நூல் 16 ஆம் நூற்றாண்டில் வாழ்ந்த சைவ எல்லப்ப நாவலர் என்பவரால் இயற்றப்பட்டது. திருவெண்காடு ஊரிலுள்ள பெருமான்மீது இந்தப் புராணம் பாடப்பட்டுள்ளது. இப் புலவர் திருத்தொண்டர் புராண சாரம் என்னும் நூலையும் பாடியிருக்கிறார்.

பாயிரம் மற்றும் 18 சருக்கங்கள் கொண்ட இந்த நூலில் 614 பாடல்கள் உள்ளன.  
##### பாடல் - எடுத்துக்காட்டு
:பன்னு சிவநெறி வளர வேண்டிபு, பரஞ்சோதி அடிகள் இந்தப் பதியின் மேவி
:மன்னு புகழ்ச் சுவேதனப் பெருமான் இங்கே, வருக என விளம்புதலும் மவுனம் நீங்கி
:தன்னிகர் இல் அவனது அருள் பெற்றுச் சைவ, சந்தான நெறி தழைக்கத் தமிழ்நூல் செய்தோன்
:அன்னையின் அன்புடையவன் மெய்கண்ட தேவன், அடியவருக்கு அடியவர் தாள் அகத்தில் சேர்ப்பாம்.  
மெய்கண்டார் மூன்று வயது வரையில் மௌனமாயிருந்தார், பரஞ்சோதி முனிவர் உபதேசம் பெற்ற பின் பேசினார், தாய்மாமன் திருவெண்ணெய் நல்லூர்க் காங்கேய பூபதியால் வளர்கப்பெற்றார் - என்னும் செய்திகளை இப்பாடல் தெரிவிக்கிறது.
##### பதிப்பு
இந்தப் புராணம் இந்த நூலாசிரியரின் மரபில் வந்தோரால் 1905 ஆம் ஆண்டு பெருந்தோட்டம் ஆசிரியர் துரைசாமிப் பிள்ளை பார்வையில், சென்னை ஈக்காடு, இரத்தினவேலு முதலியாருடைய பண்டித மித்திர அச்சகத்தில் பதிப்பிக்கப்பட்டுள்ளது.

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
திப்பசந்திரம்

திப்பசந்திரம் , கிழக்கு   பெங்களூரில் உள்ளது.
## அமைவிடம்
இது 80 அடி சாலையில் , இந்திரா நகருக்கு கிழக்கே  , கொடியாளிக்கு வடக்கே உள்ளது.
## கோயில்
திப்பசந்திரம்"எல்லையம்மன் ஆலயம்" புகழ் பெற்றது .
## நிர்வாகம்
இது"நம்ம பெங்களூர் மாநகர பேரவை"யினால் ஆளப்படுகிறது.
## நம்ம மெட்ரோ
நம்ம மெட்ரோ ரயில் திட்டத்தில் , திப்ப சந்திராவுக்கு ரயில் நிலையம் இல்லை. ஆயினும் இந்திரா நகர் "சாமி விவேகானந்தா சாலை" மெட்ரோ நிலையம் திப்பசந்திராவிற்கு அருகில் உள்ளது.
## மக்கள்
இது தமிழர்கள் நிறைந்த கிழக்கு பெங்களூரில் உள்ளது .
இங்கு தமிழர்களின் மொத்த மக்கள் தொகை 53% ஆகும்.
பகுப்பு:பெங்களூர்
திருத்தளூர் சிஷ்டகுருநாதேசுவரர் கோயில்

**திருத்தளூர் சிஷ்டகுருநாதேஸ்வரர் கோயில்** சுந்தரரால் தேவாரம் பாடல் பெற்ற சிவத்தலமாகும். இத்தலத்தில் மூலவர் சிஷ்டகுருநாதேஸ்வரர் என்றும் பசுபதீஸ்வரர் என்றும் வழங்கப்பெறுகிறார், தாயாரின் பெயர் சிவலோகநாயகி என்றும் பூங்கோதை என்றும் வழங்கப்பெறுகிறது. இத்தலத்தில் சூர்யபுஷ்கரிணி எனும் தீர்த்தமும், கொன்றை மரம் தலமரமாகவும் உள்ளது. திருத்துறையூர் என்பது இத்தலத்தின் புராணப்பெயராகும்.இங்கு நர்த்தன விநாயகர் சந்நிதி அமைந்துள்ளது.

## திருமால்
இத்திருக்கோயிலினுள் ஸ்ரீஆதிகேசவ பக்தவத்சலப் பெருமாள் மற்றும் ஸ்ரீகஜலட்சுமித் தாயார் உள்ளனர்.

## கிழப்பாக்கம்
சுந்தரர் வழிபட இத்திருத்தலத்திற்கு வந்திருந்தபோது மறைந்திருந்து, சுந்தரர் வருந்தியபின்னர் முதியவர் வடிவில் இத்தல இறைவனார் அவர் முன்னர் காட்சி தந்து இறைவனை வழிபடாமல் செல்வதை விசாரித்து, இத்தலக் கோபுரத்தைக் காட்ட, அங்கு ரிஷப வாகனத்தில் உமையம்மையுடன் சிவபெருமான காட்சி தந்தார். வயோதிக வடிவில் இறைவனார் வந்து வருந்திச் சென்ற சுந்தரரை ஆட்கொண்டது கிழப்பாக்கம் எனும் கிராமத்தில்.

## சுந்தரருக்குக் குருவாக
இத்தல இறைவனார் சுந்தரருக்குச் குருவாக அமர்ந்து உபதேசம் செய்தவர். எனவே குரு தோஷ நிவர்த்தித் தலமாக அமைந்துள்ளது.

## திரு அருள்நந்தி சிவாச்சாரியார்
சைவ சமயத்தின் சந்தானக் குரவர்கள் நால்வரில் ஒருவரான ஸ்ரீ அருள்நந்தி சிவாச்சாரியார் பிறந்து வாழ்ந்தத் திருத்தலம் திருத்துறையூர். இவர் முக்தி அடைந்தத் திருத்தலமும் இதுவே. இவரது ஜீவசமாதியும் திருத்துறையூரிலேயே அமைந்துள்ளது.

## செல்லும் வழி
பண்ருட்டியிலிருந்து சென்னை செல்லும் வழியே கண்டரக்கோட்டை வழியே அல்லது பண்ருட்டியிலிருந்து புதுப்பேட்டை, சின்னப்பேட்டை வழியே திருத்துறையூரை சென்றடையலாம்.

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

## வெளி இணைப்புகள்
அருள்மிகு சிஷ்டகுருநாதேஸ்வரர் திருக்கோயில் - தினமலர் கோவில்கள்

பகுப்பு:தேவாரம் பாடல் பெற்ற சிவன் கோயில்கள்
பகுப்பு:நடுநாட்டு சிவன் கோயில்கள்
பகுப்பு:கடலூர் மாவட்டத்திலுள்ள சிவன் கோயில்கள்
பி. சி. துளசி

**பி.சி. துளசி** (*புத்தன்புரையில் சந்திரிகா துளசி* பிறப்பு 31 ஆகஸ்ட் 1991) ஒரு இந்திய 
இறகுப்பந்தாட்ட வீராங்கனை.  2010 மற்றும் 2012-ம் ஆண்டுகளில் மும்பையில் நடைபெற்ற டாட்டா ஓபன் இந்திய இன்டர்நேஷனல் சேலஞ்ச் போட்டிகளில் வெற்றி பெற்றார். 2013 ஜூன் மாதம், சிங்கப்பூர் ஓபன் சூப்பர் சீரீஸ் சாம்பியன் போட்டியில் பங்கேற்க தகுதி பெற்றார்.

## மேற்கோள்கள்

பகுப்பு:இந்திய இறகுப்பந்தாட்ட வீரர்கள்
பகுப்பு:1991 பிறப்புகள்
பகுப்பு:வாழும் மக்கள்
இராஜேந்திர பட்டினம் சுவேதாரண்யேசுவரர் கோயில்

**சுவேதாரண்யேஸ்வரர் கோயில்** என்பது சம்பந்தரால் தேவாரம் பாடல் பெற்ற கோயிலாகும். இது தேவாரப் பாடல் பெற்ற தலங்களில் நடுநாட்டு தலங்களில் ஒன்றாகும். 

## அமைவிடம்
இச்சிவாலயம் இந்தியாவின், தமிழ்நாட்டின், கடலூர் மாவட்டத்திலுள்ள இராஜேந்திரபட்டினம் எனும் ஊரில் அமைந்துள்ளது. இவ்வூரானது எருக்கத்தம்புலியூர், குமரேசபட்டினம், திருவெருக்கத்தம்புலியூர் என்றும் புராணக் காலத்தில் அறியப்பட்டுள்ளது. இச்சிவாலயத்தில் கந்தம், செங்கழுநீர், நீலோத்பவம், சுவேதம் என நான்கு தீர்த்தங்கள் உள்ளன. இத்தலத்தின் தலமரமாக வெள்ளெருக்கு அறியப்படுகிறது.

## கோயில் வரலாறு
வியாக்ரபாதர் வேடன் புலிக்கால் முனிவராக வழிபட்ட தலம். முருகக்கடவுள் உருத்திரசன்மராகத் தோன்றி வழிபட்டதால் குமரேசம் என்றும் தேவகணங்கள் வழிபட்டதால் கணேசுரம் என்றும் பெயர் பெற்ற தலம்

## கோயில் அமைப்பு
வைணவத் திருத்தலமான ஸ்ரீமுஷ்ணம் பூவராகசுவாமி இத்தலத்தின் அருகிலுள்ளது.

## கோயில் சிறப்பு
நைமிசாரண்ய முனிவர்கள் வெள்ளெருக்கு மரங்களாக இத்தலத்தில் உரு எடுத்தனர். 
திருநீலகண்ட யாழ்ப்பாண நாயனார் அவதாரத்தலம்.

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

* திருவெண்காடு சுவேதாரண்யேசுவரர் கோயில்

## வெளி இணைப்புகள்
* அருள்மிகு சுவேதாரண்யேஸ்வரர் திருக்கோயில் தினமலர் கோவில்கள்
* www.shivatemples.com திருநீலகண்டேஸ்வரர் கோவில் 

பகுப்பு:தேவாரம் பாடல் பெற்ற சிவன் கோயில்கள்
பகுப்பு:நாயன்மார் அவதாரத் தலங்கள்
பகுப்பு:கடலூர் மாவட்டத்திலுள்ள சிவன் கோயில்கள்
பகுப்பு:நடுநாட்டு சிவன் கோயில்கள்
திருவேங்கட உலா

**திருவேங்கட உலா**  என்னும் உலா நூல் 16 ஆம் நூற்றாண்டில் தோன்றியது. உலா நூல்கள் எனத் தனியாகப் போற்றப்படும் நூல்களில் திருமாலைப் பற்றிய உலா நூல்கள் மூன்று உள்ளன. திருக்குறுங்குடி அழகிய நம்பி உலா, சிறுபுலியூர் உலா ஆகிய இரண்டும் 17 ஆம் நூற்றாண்டில் எழுதப்பட்டவை. இவற்றின் ஆசிரியர் பெயர் தெரியவில்லை. மற்றொன்று திருவேங்கட உலா. இது மற்றைய இரண்டினுக்குக் காலத்தால் முந்தியது. 
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:உலா (இலக்கியம்)
திருவெண்காட்டுப் புராண சாரம்

**திருவெண்காட்டுப் புராண சாரம்**  என்னும் நூல் திருவெண்காட்டுப் புராணம் என்னும் நூலின் உச்சிக்கு ஏற உதவும் சாரம்  போல உருவாக்கப்பட்டுள்ள ஒரு நூல். புராண நூலும் சார நூலும் 16 ஆம் நூற்றாண்டில் தோன்றியவை. புராண நூல் சைவ எல்லப்ப நாவலரால் இயற்றப்பட்டது. இந்தச் சார நூலைச் செய்தவர் இந்த நூலில் அதிகம் ஈடுபாடு கொண்ட ஒரு புலவர். இவரது பெயர் தெரியவில்லை. இந்த நூலில் 20 விருத்தப் பாடல்கள் உள்ளன. ஒவ்வொரு பாடலும் 14 சீர் கொண்ட கழிநெடிலடி நான்கு கொண்டது.
##### பாடல் பகுதி - எடுத்துக்காட்டு
துவாபர யுகத்தில் சுவேதனாம் அரசன்
::சூழ்வலம் பூதலம் வந்தான் 
:தோகையை இழந்தான் மரித்திடாது இருக்க
:: சோதியே இத்தலம் புகுந்தான்   

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
முயலும் ஆமையும் கதை

**முயலும் ஆமையும் கதை** தமிழ்ச் சூழலில் மிகப்பரவலாக வழங்கிவரும் செவி வழி நீதிக் கதையாகும்.இக்கதை சோம்பேறித்தனம் மற்றும் ஏளனம் போன்றவற்றின் விளைவுகளைக் கூறுகிறது.சில சிறுவர் இலக்கிய நூல்களில் இக்கதை அச்சுவடிவத்திலும் காணக்கிடைகிறது.
ஒரு முயல்,நரி மற்றும் சில விலங்குகள் இக்கதையின் பாத்திரங்களாக வருகின்றனர். 

## கதைச் சுருக்கம்
ஒரு காட்டில் பல மிருகங்கள் வசித்து வந்தன.அங்கு வசித்து வந்த முயலுக்கு கர்வம் அதிகம்.அது தானே இக்காட்டில் வேகமாக ஓடுவேன் என்ற கர்வம் வந்தது.மெதுவாக நகரக்கூடிய ஆமையிடம் ஏளனமாக ஒருநாள் முயல் தன்னுடன் ஓட்டப் பந்தயத்திற்கு வருமாறு கேட்டது.முதலில் இல்லை எனக்கூறிய ஆமை முயலின் கர்வத்தை அடக்க வேண்டுமென நினைத்து ஆம் என்றது.பல மிருகங்களுக்கு இடையில் போட்டி ஆரம்பமானது.ஒரு முடிவிடமும் அறிவிக்கப்பட்டது.முயல் ஆமையை விட பன்மடங்கு வேகத்தில் ஓடியது.ஆமையோ மிகவும் மெதுவாகவே சென்றது.முக்கால்வாசி தூரம் ஓடி முடித்த முயல் ஆமை மெதுவாக வருவதைக்கண்டு ஒருமரத்தின் கீழ் நித்திரை செய்தது.ஆமையோ மெது மெதுவாக முயல் தூங்கிய தூரத்தைக்கடந்து முடிவுக்கோட்டை நெருங்கியது.அந்த நேரம் தூக்கம் கலைந்த முயல். ஆமை எல்லையை நெருங்கியதை கண்டு ஓட்டம் பிடித்தது.எனினும் முயலுக்கு முதல் ஆமை வெற்றி இலக்கை அடைந்தது.

இக்கதை முயலாமையை கூறும் கதை எனவும் விபரிக்கப்படுகின்றது.

பகுப்பு:ஈசாப்பின் நீதிக்கதைகள்
பகுப்பு:சிறுவர் கதைகள்
எலக்ட்ரானிக் சிட்டி

**மின்னணு நகரம்**, பெங்களூர் நகர்ப்புற மாவட்டத்தில் ஆனைக்கல் தாலுக்காவில் உள்ள ஒரு பேரூராட்சி ஆகும். 800 ஏக்கர்கள் பரப்பளவில் அமைந்துள்ள இது பல முன்னோடி தொழில்நுட்ப நிறுவனங்களான இன்போசிஸ்,விப்ரோ, டிசிஎஸ், ஹச்சிஎல், டெக்மஹேந்திரா, பைகான் போன்றவற்றின் தலைமையிடமாக அமைந்துள்ளது.

## அமைவிடம்
இது தேசிய நெடுஞ்சாலை 47'க்கு ஒரு புறத்தில் 322 ஏக்கருக்கும் அதிகமான இடத்தில் அமைந்துள்ளது.

## சிறப்பு
இது தகவற்தொழிற்நுட்ப நிறுவனங்களுக்காக 1990-களில் துவங்கப்பட்டதாகும். இது ஆசியாவிலேயே மிகப் பெரிய தகவல் தொழிற்நுட்பப் பூங்கா ஆகும்.

## நிர்வாகம்
இது கர்நாடக ஏலேக்ட்ரோநிக்சால் (காநிக்ஸ்) நடத்தப்பட்டு வருகிறது.

## நிறுவனங்கள்
உலகின் முன்னணி தகவல் தொழிற்நுட்ப நிறுவனங்கள் தங்களது கிளைகளை இங்கு அமைத்துள்ளன. அவை:
# பாரத மிகு மின் நிறுவனம்
# பயோக்கான்
# சி-டாட்
# ஜெனரல் எலக்ட்ரிக்
# எச். சி. எல். டெக்னாலஜிஸ்
# ஹெவ்லட்-பேக்கர்ட்
# இன்ஃபோசிஸ்
# சத்யம் கம்ப்யூட்டர் சர்வீசஸ் லிட்.
# டாட்டா கன்சல்டன்சி சர்வீசஸ்
# விப்ரோ

## மேற்கோள்கள்

பகுப்பு:பெங்களூர்
சிக்கபேட்டே

**சிக்கபேட்டே** (*Chickpet*) என்பது இந்தியாவின் கர்நாடக மாநிலத்தின், பெங்களூரிலுள்ள ஒரு பகுதியாகும். இது 400 ஆண்டுகள் வரலாறு சிறப்புமிக்கது. நகரின் பழமையான பகுதிகளில் ஒன்றான இது மொத்த மற்றும் சில்லறை துணி கடைகளுக்கு பிரபலமானது. இது பெங்களூரில் உள்ள எலக்ட்ரிக் மார்க்கெட் பகுதிக்கு அருகில் உள்ளது. பெங்களூரு தெற்கு மக்களவைத் தொகுதியின் ஒரு பகுதியாகும். இதன் வேர்கள் 16ஆம் நூற்றாண்டைச் சேர்ந்தவை. சிவாஜி தனது குழந்தைப் பருவத்தின் ஆரம்ப ஆண்டுகளை தனது தந்தை சாகாஜி போஸ்லேவுடன் பெங்களூரில் கழித்ததாகவும் கூறப்படுகிறது. அவருடைய அரண்மனை இன்று *சிக்பேட்* என்று அழைக்கப்படும் பகுதியில் இருந்தது. இன்று தென்னிந்தியாவில் சென்னையிலுள்ள சௌகார்பேட்டைக்கு அடுத்தபடியாக இரண்டாவது பெரிய மார்வாடி சமூகம் வசிக்கும் இடம்.

## மேற்கோள்கள்

## வெளி இணைப்புகள்
* சிக்பேட் வரைபடம், அஞ்சல் குறியீடு இன்னபிற
* சிக்பேட் வரலாறு 

பகுப்பு :பெங்களூர்
பகுப்பு:பெங்களூரின் சுற்றுப்புறங்கள்
தாசரள்ளி

தாசரள்ளி  (அ) "T . தாசரள்ளி" என்பது பெங்களூர் புறநகர் மாவதில் உள்ள ஒரு நகரம் ஆகும்.
## மக்கள் தொகை
2011 ஆம் ஆண்டு கணக்கெடுப்பின்படி  இங்கு 2, 50 ,000 மக்கள் வாழ்ந்து வருகிறார்கள். 
## தமிழர்
இவர்களுள் 25,900 பேர் தமிழர் ஆவர் . ஏறக்குறைய 11% பேர் தமிழர் ஆவர்.
=நிர்வாகம்=
தாசரள்ளி, நகரசபையினால் ஆளப்பட்ட இது, 2012 ஆம் அண்டு முதல் "நம்ம பெங்களூர் மாநகர மாமன்றத்தால்" ஆளப்படுகிறது .
## சட்டசபை தொகுதி
இது" T . தசராளி "சட்டசபை தொகுதியில் வருகிறது. 
பகுப்பு:பெங்களூர் ஊரக மாவட்டத்தில் உள்ள ஊர்களும் நகரங்களும்
திருவண்ணாமலை மாநகராட்சி

**திருவண்ணாமலை  மாநகராட்சி** இந்தியாவின் தமிழக மாநிலத்தில் 2024 உருவான புதிய மாநகராட்சியாகும். இது மிகப் பழமையான நகராட்சிகளுள் ஒன்றாக சனவரி 12 , 1866 அன்று இது உருவாக்கப்பட்டது. 

இதன் பட்டயம் (தனிபுரிமை சாசனம்) டிசம்பர் 2, 1865ல் கிழக்கு இந்திய கம்பனியரால் எற்படுத்தப்பட்ட ,  திருவண்ணாமலை நகராட்சி மற்றும் ஏனையப் பிரதேசங்கள் என்ற அரசியலமைப்பின் பெயரால் கோட்டையின் 21 மைல்கள் தொலைவு எல்லையை வரையறையாகக் கொண்டு செயற்பட்டது.  இது **திருவண்ணாமலை  நகராண்மைக் கழகம்** என்னும் பெயரில் இந்தியா விடுதலை அடையும் வரை செயற்பட்டது.

*திருவண்ணாமலை 1866 இல் "மூன்றாம் நிலை நகராட்சி"யாக உருவாக்கபெற்றது .
*1946 இல் இரண்டாம் நிலை நகராட்சியாக உயர்த்தப்பட்டு ,
*1971 இல் முதல் நிலை நகரட்சியாக உருவானது .
*1998 இல் தேர்வு நிலை நகராட்சியாக ,
*2003 இல் "சிறப்பு நிலை நகராட்சி"(பெருநகராட்சி) யாகவும் தரம் உயர்த்தப்பட்டது .
*2024 மார்ச் 15 இல் 18 ஊராட்சிகளை ஒன்றிணைத்து மாநகராட்சியாக உயர்த்தப்பட்டது. 

## [[திருவண்ணாமலை]]  பெருநகராட்சி அன்றிருந்தநிலை மற்றும் தற்பொழுது

## மேற்கோள்கள்

பகுப்பு:திருவண்ணாமலை மாவட்டம்
திருவொற்றியூர் தியாகேசர் பஞ்சரத்தினம்

**திருவொற்றியூர் தியாகேசர் பஞ்சரத்தினம், வடிவுடையம்மை பஞ்சரத்தினம்** என்னும் இரண்டு நூல்களும் இரட்டையர் பாடியதாகப் பதிப்பிக்கப்பட்டுள்ளன. பஞ்சரத்தினம் என்பது ஐந்து பாடல்களைக் கொண்ட நூல். திருவொற்றியூர் தியாகேசர்மீது பாடப்பட்ட ஐந்து பாடல்களும். அவ்வூர் வடிவுடையம்மை மீது பாடப்பட்ட ஐந்து பாடல்களும்  இவற்றில் உள்ளன. இவற்றில் வடிவுடையம்மை மீது பாடப்பட்ட நூலில் அபிராமி அந்தாதி நூல் பற்றிய குறிப்பு வருகிறது. எனவே இவை இரட்டையரால் பாடப்பட்டவை அல்ல. அபிராமி அந்தாதி நூல் தான்றிய 19 ஆம் நூற்றாண்டு நூல்கள். 

## அடிக்குறிப்பு

பகுப்பு:19 ஆம் நூற்றாண்டுத் தமிழ் நூல்கள்
மதுரை சொக்கநாதர் உலா

**மதுரை சொக்கநாதர் உலா**  என்னும் இந்த நூலை **மதுரை உலா** எனவும் வழங்குவர்.  இதனை இயற்றியவர் 16 ஆம் நூற்றாண்டில் வாழ்ந்த புராணத் திருமலை நாதர். உலா இலக்கியங்களில் இது பொதியதொரு மரபினைப் பின்பற்றிப் பாடப்பட்டுள்ளது. உலா என்னும் சிற்றிலக்கியம் பொதுவாக உலாவரும் பாட்டுடைத் தலைவனை ஏழு பருவ-மகளிர் கண்டு காதல் கொள்வதாகப் பாடப்படும். இந்த உலாநூல் மதுரை சொக்கநாதர் ஏழு நாள் ஏழு வகையான ஊர்திகளில் உலா வந்ததாகப் பாடுகிறது. 
:முதல் நாள் - தேர்
:இரண்டாம் நான் - வெள்ளை யானை
:மூன்றாம் நாள் - வேதக்குதிரை
:நான்காம் நாள் - இடப-வாகனம்
:ஐந்தாம் நாள் - தரும-ரிஷபம்
:ஆறாம் நாள் - கற்பக விருட்சம்
:ஏழாம் நாள் - சித்திர விமானம்
இந்த நூல் 376 கண்ணிகளைக் கொண்டதாய்க் கலிவெண்பா யாப்பில் அமைந்துள்ளது. பாண்டிய மன்னன் வீரமாறன் காலத்தில் இயற்றப்பண்ணது. இந்த நூல் தோன்றிய காலத்தில் பரஞ்சோதி முனிவர் இயற்றிய திருவிளையாடல் புராணம் தோன்றவில்லை. எனினும் அதில் கூறப்பட்டுள்ள இறைவன் சொக்கநாதரின் 64 திருவிளையாடல்கள் இந்த உலாவில் முறைப்படுத்திச் சொல்லப்பட்டுள்ளன. 
##### பாடல் - எடுத்துக்காட்டு
:- நறை கமழும்
:வான் பாயும் சோலை வயல் செந்நெல் கன்னலுக்குத் 
:தேன் பாயும் பாண்டித் திருநாடன் - தான் பாடல்
:தங்கும் மறை ஓசை சங்கத் தமிழ் ஓசை
:பொங்கும் மதுராபுரி வேந்தன். 
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:உலா (இலக்கியம்)
மத்திகரை

**மத்திகரை** பெங்களூரின் வடக்கு பகுதியில் அமைந்துள்ளது.

## சிறப்பு
இது கன்னடர்களின் குடியிருப்பு பகுதியாகும்.
இங்கு வாழ்பவர்களில்  70 % கன்னடப் பெருமக்கள் ஆவார்கள்.

## நிர்வாகம்
இது "ப்ருஹாட் பெங்களூரு மகாநஹர பலிகே" எனப்படும் பெங்களூர் மாநகராட்சிக்கு உட்பட்டது.

பகுப்பு:பெங்களூர்
சர் ச. வெ. இராமன் நகர்

**சர் ச. வெ. இராமன் நகர்** அல்லது சர் சந்திரசேகர வெங்கட இராமன் நகர் (ஆங்கிலத்தில்: *Sir C.V. Raman  Nagar*) கிழக்கு பெங்களூரில் உள்ளது.

## பெயர்க்காரணம்
இது தமிழக அறிவியலார் சந்திரசேகர வெங்கட இராமன் அவர்களின் நினைவாக அமைக்கப்பெற்றது.

## புகழ்
சர் ச. வெ. இராமன் 30 வருடம் பெங்களூரில் உள்ள இந்திய அறிவியல் கழகத்தில் பணிபுரிந்ததின் அடையாளம் இது ஆகும்.

## மக்கள்
இங்கு தமிழர்கள் (39%) அதிகமாக உள்ளனர்.
## References

பகுப்பு:பெங்களூர்
தில்லைக் கலம்பகம்

**தில்லைக் கலம்பகம்**  என்னும் சிற்றிலக்கியம் 14 ஆம் நூற்றாண்டில் வாழ்ந்த இரட்டையர் பாடிய நூல்களில் ஒன்று, இவர்கள் திரு ஆமாத்தூர்க் கலம்பகம் என்னும் கலம்பக நூலும் பாடியுள்ளனர். தில்லைக் கலம்பகம் தில்லையில் குடிகொண்டுள்ள நடராசப் பெருமான் மீது பாடப்பட்டது. காப்பு வெண்பாவும் 100 பாடல்களும் இதில் உள்ளன. 

சிவபெருமான் சிறப்பு, தில்லையை வழிபட்டோர், பஞ்சபூத தலம், நடனமாடிய சபைகள் முதலானவை இந்த நூலில் கூறப்பட்டுள்ளன. மற்ற தலங்களுக்கு உரிய பூசாபத்ததி  காமிகாகமம் . இத் தலத்துக்கு உரிய பத்ததி மகுடாகமம்   தில்லையின் நான்கு கோபுரங்கள் இந்நூலில் குறிப்பிடப்பட்டுள்ளன.  
##### சொல்லாட்சி
:**துரை** - ஆங்கிலேயனைக் குறிக்கும் 'துரை' என்னும் சொல் இந்த நூலில் வருகிறது.  
:**பயல்** - பையல் என்னும் சொல்லே பழமையானது. 10 ஆம் நூற்றாண்டுக்கு முற்பட்ட பிங்க நிகண்டில் பையல் என்னும் சொல் வருகிறது. புகழேந்திப் புலவர் பூசலில் ஒட்டக்கூத்தர் இச்சொல்லைக் கையாண்டுள்ளார்.  இந்தக் கலம்பகத்தில் இச்சொல் கீழ்மகனைக் குறிக்கும் சொல்லாகப் 'பயல்' என மருவி வருகிறது.
:**கப்பல்** - கப்பல் என்னும் சொல் இந்த நூலில் உள்ளது.  கண்ணுடைய வள்ளல் (1375-1425) தம் ஒழிவிலொடுக்கம் என்னும் நூலில் இச் சொல்லை கையாண்டுள்ளார்.  
இவற்றால் இந்த நூலின் காலம் புலப்படுகிறது.

##### முந்தைய ஞானாசிரியர்கள்
சீர்காழி சிற்றம்பல நாடிகள் சீர்காழியில் பல மாணவர்களுடன் இருந்துகொண்டு சைவப் பயிர் வளர்த்துவந்தார். இவரது முதல்-மாணவர் சம்பந்த முனிவர். இவர் தன் உடலை எரிக்கவோ, சுடவோ வேண்டாம் என்று கூறியவர். இவர்களை அறிந்திருந்த இந்த இரட்டையர் இந்தக் கலம்பகத்தில் பாடியுள்ளனர்.
:பழுத்துச் செத்தாலும் பிறந்து செத்தாலும் இப் பாழ் உடலம்
:கொழுத்துச் செத்தாலும் மெலிந்து செத்தாலும் கொலைப் படினும்
:புழுத்துச் செத்தாலும் புதைத்தாலும் காலில் புரியைக் கட்டி
:இழுத்துச் செத்தாலும் சிதம்பரத்தே சென்று இறத்தல் நன்றே.

## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
பகுப்பு:கலம்பகங்கள்
பரோசோரசு

**பரோசோரசு**  (Barosaurus) என்பது நீண்ட வால், நீண்ட கழுத்துக் கொண்ட தாவரம் உண்ணும் வகையைச் சார்ந்த மாபெரும் டைனசோராக இருந்தது. இது மிகவும் அறிந்திருக்கும் டிப்லோடோக்கசு இனத்துக்கு நெருங்கிய தொடர்பு கொண்டதாய் இருந்தது.

## பெயரீடு
பரோசோரசு (Barosaurus) எனும் பெயர் கிரேக்கச் சொற்களான  “கனமான” எனும் பொருள் தரும் பாரிசு (βαρυς)  மற்றும் “பல்லி”  எனும் அர்த்தம் தரும் சோரசு (σαυρος)  என்பவற்றின் சேர்க்கையால் உருவானது; எனவே இது  “கனமான பல்லி” ஆகின்றது.  

## விளக்கம்
இது ஒரு பெரிய உருப்படியான விலங்கினமாகும். முதிர்ந்த இனமொன்று 26 மீற்றர் (85 அடி) நீளத்தையும்  20 மெட்ரிக் தொன் எடையையும் கொண்டிருந்தது.  டிப்லோடோக்கசுடன் ஒப்பிடுகையில் இது மிகவும் நீளமான கழுத்தையும் (10 மீற்றர் நீளம்) குறுகிய வாலையும் கொண்டிருந்தது, ஆனால் இவை இரண்டும் ஏறக்குறைய ஒரே மொத்த நீளம் உடையவை.
இவற்றின் மண்டையோடுகள் இதுவரையிலும் அகழ்வாயிலோ அல்லது தொல் ஆய்விலோ கண்டுபிடிக்கப்படவில்லை.

## மேற்கோள்கள்

பகுப்பு:ஊர்வன
கோலார் தங்க வயல்

கே.ஜி.எப்.  (K .G .F.) அல்லது கோ.த.வயல் முழுமையாக, "கோலார் தங்க வயல்" (ஆங்கிலத்தில் : Kolar  Gold  Fields), கர்நாடக மாநிலத்தின் கோலார் மாவட்டத்தில், பங்காருபேட்டை தாலுக்காவில் உள்ள ஒரு நகராட்சி ஆகும். 
* இது  அதே பெயரில் உள்ள  "கே.ஜி.எப்." நகரியத்தையும் இணைத்தது ஆகும்.

## அமைவிடம்
இது  "டோடு பெட்டா  " மலையின் கிழக்கு சரிவில் , கடல் மட்டத்தில் இருந்து சுமார் 3,196 அடி உயரத்தில்  உள்ள "தங்க சுரங்கம்" மற்றும் அதை சார்ந்த ஊரும் ஆகும்.
## வரலாறு
இது தமிழர் நாகரிக வரலாற்றுக் காலத்தில் இருந்தே தங்கம் வெட்டுதலில் புகழ் பெற்றது. அரப்பா , மொகன்சதாரோவில் கிடைத்த  வரலாற்றுப் புதையலில் இருந்த தங்கத்துடன் , ஒன்றுபோல் குணம் கொண்டுள்ளது.

எனவே தமிழர் நாகரீகம்.... தமிழகத்தில் இருந்து தற்போதைய இந்திய கண்டத்தின் ஹரப்பா மொகஞ்சதாரோ வரை பரவி இருந்தது என்பதற்கு இங்கு உள்ள தங்கமும், அங்கு அகழ்வாய்வில் கிடைத்த தங்க புதையல் தங்கமும் ஒரே மாதிரியாக இருப்பதுமே சாட்சி.

இங்கு தங்கம் வெட்டும் பணி கி.மு முதலாம் நூற்றாண்டு முதலே நடந்து வருவதாய்த் தகவல்கள் உள்ளன.

ஏனென்றால் கி.மு க்கு முற்பட்ட காலத்தில் இருந்தே இது தற்போதைய இந்தியாவின் தென் பகுதிகளை ஆண்டுவந்த சேர சோழ பாண்டியர் போன்ற தமிழ் மன்னர்களின் ஆளுகைக்கு உட்பட்டதாக இருந்து வந்துள்ளது

இந்தியா பிரித்தானிய அரசிடம் இருந்து சுதந்திரம் வாங்கிய பின்பு, அப்போதைய மாகாணங்கள் யாவும் மொழிவாரி மாநிலங்களாக பிரிக்கப்பட்டபோது, சில தமிழ் நாட்டில் ஆதிக்கம் செலுத்திய தமிழர் அல்லாத அரசியல்வாதிகளால், இங்கு வாழும் தமிழ் மக்களின் எதிர்ப்பையும் மீறி தமிழ் நாட்டில் இருந்து பிரித்து இது கர்நாடகாவுடன் இணைக்கப்பட்டது.

## நகரியம்   உருவாக்கம்
1800 களில் , ஆங்கிலக் கிழக்கிந்திய நிறுவனத்தால் தங்கச் சுரங்கங்கள் வெட்டும் பணி துவங்கியது . இதற்காகப் பெருமளவில் மக்கள் , தமிழ்நாட்டின் வடாற்காடு  மாவட்டத்தில் இருந்தும் , சித்தூர் மாவட்டத்தில் இருந்தும் வரவழைக்கபட்டனர். இவர்கள் சுரங்கத்திற்கு அருகிலேயே வீடுகட்டித்   தங்கியதால் கோலார் தங்க வயல் நகரியம் உருவாகியது.

## மக்கள் தொகை மற்றும் வகைப்பாடு
கோலார் தங்க வயலின் மக்கள் தொகை 3,00,000 க்கும் அதிகம் ஆகும். எனினும் தங்க சுரங்கம் மூடப்பட்ட காரணத்தால் , மக்கள் பெங்களூருக்கு புலம்பெயர்ந்து வருகின்றனர். 2011 ஆம் ஆண்டுக் கணக்குப்படி இதன் மக்கள் தொகை 1,44,000 ஆகக் குறைந்தது .
இது தமிழர் பெரும்பான்மையாய் வசிக்கும் பகுதி ஆகும். இங்கு தமிழர்கள் 90% வசிக்கின்றனர். மேலும் தெலுங்கர்களும் உள்ளனர் . கன்னடர்கள் மிக குறைந்த அளவே உள்ளனர் .

## பெங்களூர் தமிழர்களின் தாய் வீடு
இன்று பெங்களூர் நகரில் வாழும் பழைய தமிழ்மக்கள் பலரும் கே.ஜி.எப் ஐத் தாய்வீடாக கொண்டவர்கள் ஆவர்கள். இவர்கள் கே.ஜி.எப்  சுரங்கம் 1950 களில் பணி குறைந்த போது "பெங்களூருக்கு" வேலை தேடி சென்றோராவர்.

## தட்பவெப்பநிலை
இது 3200 அடி உயரத்தில் உள்ளதால் , தட்பவெப்பம் மலைப்பகுதியை ஒத்து இருக்கும். அதனால் இது "குட்டி இங்கிலாந்து" என வழங்கப்படுகிறது.

## தற்போதைய நிகழ்வுகள்
கூடங்குளம் அணு மின் நிலையத்தின் அணுக் கழிவுகள் இங்கு கொட்டப்படும் என்று தகவல் வந்ததால் , மக்கள் பெரும் கிளர்ச்சி செய்தனர் .

## தமிழ் கல்வெட்டுகள், கோலராமமா கோயில்

File:Inscriptions on Kolaramma Temple (KL 112 109).jpg|கோலரம்மா கோயில் சோழர் தமிழ் கல்வெட்டுகள் (KL 112 109)
File:Rajendra Chola in Battle, Kolaramma Temple - Edited.jpg |கோலாரம்மா கோவில், இராசேந்திர சோழன் போர்


## மேற்கோள்கள்


பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கர்நாடக பொருளாதாரம்
பகுப்பு:கோலார் மாவட்டம்
சென்னை சிவப்பதிகள் 333 (நூல்)

**சென்னை சிவப்பதிகள் 333** என்பது சிவ.த.வெங்கடேசன் அவர்களால் எழுதப்பெற்ற நூலாகும். இந்நூல் சென்னை சிவப்பதிகள் 258 என்ற நூலின் தொடர்ச்சியாக வெளிவந்துள்ளது. இந்நூலில் சென்னையில் உள்ள முன்னூற்று முப்பத்து மூன்று (333) சிவாலயங்களின் குறிப்புகளும், முகவரியும் இடம்பெற்றுள்ளன. 

## வெளி இணைப்புகள்
* சென்னை சிவப்பதிகள் வலைப்பூ

பகுப்பு:சைவ சமய நூல்கள்
குத்தகை

வயல், கட்டிடம், காலி மனை, தோட்டம் முதலானவற்றை குறிப்பிட்ட காலவரையுடன், வாடகை முறையில் அனுபோகத்திற்கு வழங்குதலே **குத்தகை**க்கு விடுதல் எனப்படும்.  இலாபந்தரும் ஒரு செயற்பாட்டை அதன் உரிமையாளரிடமிருந்து பணத்துக்கு வாடகைமுறையில் பெற்று அதை செயற்படுத்துவதன் மூலம் வருமானம் பெறுதலை குத்தகை முறை எனலாம்.

அரசு மற்றும் உள்ளூராட்சி மன்றங்கள் தமது வருமான ஆட்சிக்கு உட்பட்ட சந்தை, வாகனப் பாதுகாப்பிடம், மற்றும் மேச்சல்தரை முதலானவற்றை குத்தகைக்கு விடுகின்றன. அதனை செயற்படுத்துவதன் மூலம் குத்தகைக்காரர் இலாபம் ஈட்டுவார்.

## இதனையும் காண்க
* அரசு நில குத்தகை

## மேற்கோள்கள்


பகுப்பு:சொத்து
பகுப்பு:சட்டம்
வட ஆற்காடு

**வட ஆற்காடு மாவட்டம்** இந்தியாவின் தமிழ்நாட்டில் அமைந்திருந்த பிரிக்கப்பட்ட பழைய மாவட்டம் (ஜில்லா) ஆகும்.

## சித்தூர் மாவட்டம் (மதராஸ் மாகாணம்)

முகலாய ஆட்சிக்குட்பட்ட ஆற்காடு மாநிலத்தின் (சுபா) தலைநகராக ஆற்காடு (Arcot) இருந்தது. இந்நகரம் இன்று வேலூர் மாவட்டத்தில் உள்ளது. 17ஆம் நூற்றாண்டின் பிற்பகுதியில் முகலாயர் தென்னிந்தியாவில் தங்கள் ஆட்சியை இழந்தபோது, ஆற்காடு பகுதிகளை உள்ளூர் ஆற்காடு நவாப்கள் ஆட்சி புரியத் தொடங்கினார். ஆற்காடு சுபாவை 1801-ஆம் ஆண்டு பிரித்தானிய கிழக்கிந்தியக் கம்பனி கையகப்படுத்தியது. தனது நிருவாக வசதிக்காக வட ஆற்காடு, தென் ஆற்காடு என இரு மாவட்டங்களாக பிரித்து ஆண்டது. 1901-ஆம் ஆண்டு சித்தூரை தலைமையிடமாக கொண்டு வட ஆற்காடு மாவட்டம் செயல்பட்டு வந்த போது வேலூர், ஆரணி, ஆற்காடு, செய்யாறு, போளூர், வந்தவாசி, குடியாத்தம், வாலாஜா ஆகிய வட்டங்களை உள்ளடக்கியதாக அமைந்தது.

## வட ஆற்காடு மாவட்டத்தின் வட்டங்கள்

1911 வட ஆற்காடு ஜில்லாவில் இருந்து சித்தூர் மாவட்டம் பிரிக்கப்பட்டது. அதன்பிறகு எல்லைகளை மறுசீரமைத்து வேலூரை தலைமையிடமாகக் கொண்டு பழைய வட்டங்களைக் கொண்டும் மற்றும் புதிய வட்டங்களை உருவாக்கியும் வட ஆற்காடு மாவட்டம் செயல்பட்டது. அதாவது, ஆற்காடு, வேலூர், வாலாஜா, ஆரணி, போளூர், செங்கம், திருவண்ணாமலை, வந்தவாசி, திருவத்திபுரம், குடியாத்தம், அரக்கோணம், திருப்பத்தூர், ஆகிய தாலுகாக்களை உள்ளடக்கி வருவாய் கோட்டங்களான திருவோத்தூர் - ஆரணி, திருப்பத்தூர், திருவண்ணாமலை, இராணிப்பேட்டை, வேலூர் 1959 ஆம் ஆண்டு நிர்வாக வசதிக்காக உருவாக்கி செயல்பட்டு வந்தது. மீண்டும் 1989-இல் வட ஆற்காடு மாவட்டமானது  வட ஆற்காடு சம்புவராயர் மாவட்டம் (இன்று: திருவண்ணாமலை மாவட்டம் ) வட ஆற்காடு அம்பேத்கார் மாவட்டம் (இன்று:வேலூர் மாவட்டம்) என்று இரண்டாக நிர்வாக வசதிக்காக பிரிக்கப்பட்டது. மேலும் நிர்வாக வசதிக்காக வேலூர் மாவட்டத்தை ஆகஸ்டு 15 2019-ஆம் ஆண்டு திருப்பத்தூர் மாவட்டம் மற்றும் இராணிப்பேட்டை மாவட்டம் என பிரிக்கப்பட்டுள்ளது.

வட ஆற்காடு மாவட்டம் ஒன்பது வட்டங்களாக பிரிக்கப்பட்டிருந்தது :-

* வேலூர்
* சித்தூர் ( தற்போது ஆந்திரா மாநிலத்தில் சேர்க்கப்பட்டது).
* ஆற்காடு
* திருப்பதி ( தற்போது ஆந்திரா மாநிலத்தில் சேர்க்கப்பட்டது).
* ஆரணி
* போளூர்
* அரக்கோணம்
* குடியாத்தம்
* வந்தவாசி.

## மேலும் பார்க்க

* தென் ஆற்காடு மாவட்டம்
* ஆற்காடு நவாப்கள்
* கர்நாடக பிரதேசம்

## மேற்கோள்கள்


பகுப்பு:சென்னை மாகாணம்
பகுப்பு:தமிழ்நாட்டு வரலாறு
பகுப்பு:சென்னை மாகாண மாவட்டங்கள்
சென்னை சிவப்பதிகள் 258 (நூல்)

**சென்னை சிவப்பதிகள் 258** என்பது சிவ.த.வெங்கடேசன் என்பவரால் எழுதப்பெற்ற நூலாகும். இந்நூலில் சிவபெருமான் மூலவராக குடிகொண்டிருக்கும் சென்னையில் உள்ள இருநூற்று ஐம்பத்து எட்டு (258) தலங்கள் பற்றிய குறிப்புகளும் முகவரிகளும் உள்ளன. இந்நூலை **சைவ நூல் அறக்கட்டளை** வெளியிட்டுள்ளது. 

இந்நூலின் தொடர்ச்சியாக சென்னை சிவப்பதிகள் 333 பிறகு வெளியிடப்பட்டுள்ளது.

## மேலும் காண்க
* சிவத் தலங்கள்

## வெளி இணைப்புகள்

பகுப்பு:சைவ சமய நூல்கள்
சுழற்சியலைவி

**சுழற்சியலைவி** (ஆங்கிலம்: Cyclotron) ஒரு வகைத் துகள் முடுக்கி ஆகும். இச்சுழற்சியலைவியானது மின்னூட்டம் பெற்ற துகள்களை, உயர்ந்த ஆற்றலைப் பெறுமாறு முடுக்க உதவும் அமைப்பாக விளங்குகிறது.

## தத்துவம்
காந்தப்புலத்திற்குச் செங்குத்தான திசையில் மின்னூட்டம் பெற்ற துகள் இயங்கும்போது செயல்படும் லொரென்ஸ் விசை, துகளை வட்டப் பாதையில் இயங்கச் செய்கிறது. இத்தத்துவத்தின் அடிப்படையாகக் கொண்டே சுழற்சியலைவி செயல்படுகிறது.

## அமைப்பு

இதில் உள்ளீடற்ற உலோக உருளை 1,2 இரு பகுதிகளாகப் பிரிக்கப்பட்டு வெற்றிட அறையில்  வைக்கப்பட்டு உள்ளது. இவ்வரையுருளைகள் (dees) இரண்டும் சற்று இடைவெளி விட்டு வைக்கப்பட்டு இடையே அயனிமூலம் வைக்கப்படுகிறது. இவ்வமைப்பு வலிமையான மின்காந்தத் துருவங்களுக்கு இடையே வைக்கப்படுகிறது. இவ்வரையுருளைகள் உயர்-அதிர்வெண் அலையியற்றியுடன் இணைக்கப்பட்டுள்ளன.

## செயல்பாட்டு முறை
***q ***மின்னூட்டமும் , ***m ***நிறையும் கொண்ட நேர் மின் அயனி, மூலத்திலிருந்து வெளிப்பட்டால் , அந்தக் கணத்தில் எதிர் மின்னூட்டம் பெற்ற அரையுருளையால் ஈர்க்கபடும். செங்குத்தாகச் செயல்படும் காந்த விசையால் துகள் வட்டமான பாதையில் இயங்கும். அரையுருளைகளுக்கு இடைப்பட்ட பகுதியினை அயனி அடையும்போது, அரையுருளைகளின் துருவம் மாறுபடும். எனவே துகள், மீண்டும் அடுத்த அரையுருளையினுள் அதிக வேகத்துடன் ,அதிக ஆரம் கொண்ட சுருள்வில் பாதையில் இயங்கும்.

அயனியானது அரையுருளைகளின் விளிம்பிற்கு அருகே சென்றவுடன் விலக்கத்தகடுகள் மூலம் வெளியேற்றப்படும். இந்த உயர்-ஆற்றல் துகளை , தேவையான இலக்கின் மீது மோதச் செய்யலாம்.

பகுப்பு:துகள் இயற்பியல்
பகுப்பு:அமெரிக்கக் கண்டுபிடிப்புகள்
தண்டராம்பட்டு

**தண்டராம்பட்டு**, திருவண்ணாமலை மாவட்டத்தில் தண்டராம்பட்டு வட்டத்தின் வருவாய் கிராமமும், தண்டராம்பட்டு ஊராட்சி ஒன்றியத்துக்குட்பட்ட ஊராட்சியும் ஆகும். தண்டராம்பட்டு நகரம் முந்தைய வட ஆற்காடு மாவட்டத்தில் ஒரு பகுதியாக இருந்தது.

## மக்கள் தொகை
2001-ஆம் ஆண்டு இந்திய மக்கள்தொகைக் கணக்கீட்டின் படி, தண்டராம்பட்டில் 7,096 பேர் வாழ்கிறார்கள்.

## சிறப்பு
நீண்டகாலக் கோரிக்கையான தனித் தாலுக்க கோரிக்கை நிறைவேற்றப்பட்டு, எழுந்த தண்டராம்பட்டு புது வட்டத்திற்கு, இதுவே தலைமையகம் ஆகும்.

## சாத்தனூர் அணை

**சாத்தனூர் அணை** திருவண்ணாமலை மாவட்டத்தில் உள்ள சென்னகேசவ மலைகளுக்கு இடையில் தென்பெண்ணையாற்றின் குறுக்கே கட்டப்பட்டுள்ள அணையாகும். தமிழகத்திலுள்ள குறிப்பிடத்தக்க அணைகளுள் இதுவும் ஒன்று. இது திருவண்ணாமலை நகரில் இருந்து 30 கிலோமீட்டர் தொலைவில் உள்ளது. இந்த அணை 1958-இல் காமராஜர் அவர்களால்  கட்டப்பட்டது. இங்கு அழகிய பூங்காவும, ஆசியா கண்டத்தில் மிகப்பெரிய  முதலைப்பண்ணை ஒன்றும் உள்ளது. இதன் கொள்ளளவு 7321 மில்லியன் கன அடிகள். முழு அளவு 119 அடி உயரம். திருவண்ணாமலை உட்பட பல பகுதிகளுக்கு குடிநீர் ஆதாரமாகவும், பாசன வசதியையும் அளிக்கிறது. 

பகுப்பு:திருவண்ணாமலை மாவட்டத்திலுள்ள அணைகள்
பகுப்பு:திருவண்ணாமலை மாவட்ட ஊராட்சிகள்

## மேற்கோள்கள்

பகுப்பு:திருவண்ணாமலை மாவட்டத்திலுள்ள கிராமங்கள்
திருவொற்றியூர் பட்டினத்தார் கோயில்

**பட்டினத்தார் கோயில்** திருவொற்றியூரில் அமைந்துள்ள சிவத்தலமாகும். இத்தலத்தின் மூலவரான பட்டினத்தார் லிங்க வடிவில் உள்ளார். சித்தரான பட்டினத்தார் முக்தி பெற்ற இத்தலத்தில் சிவனாகவே வணங்கப்பெறுகிறார்.

## தல வரலாறு
 

பட்டினத்தாரும், அவருடைய சீடரான பத்ரகிரியாரும் திருவிடைமருதூரில் தங்கியிருந்த பொழுது, சிவபெருமான் பத்ரகிரியாருக்கு முக்தி தந்தார். பட்டினத்தார் தனக்கு முக்தி தர வேண்டிய பொழுது, சிவபெருமான் பட்டினத்தாரிடம் ஒரு கரும்பினை தந்து, இக்கரும்பின் நுனி இனிக்கும் இடத்தில் முக்தி தருவதாக கூறினார். அதனையேற்ற பட்டினத்தார் பல்வேறு தலங்களுக்கு சென்றுவிட்டு திருவொற்றியூர் வரும் பொழுது நுனிக்கரும்பு இனித்தது. இத்தலத்திலேயே பட்டினத்தார் முக்தி பெற்றார்.

## வெளி இணைப்புகள்
அருள்மிகு பட்டினத்தார் திருக்கோயில் - தினமலர் கோயில்கள்
அருள்மிகு பட்டினத்தார் திருக்கோயில்

பகுப்பு:சென்னை மாவட்டத்திலுள்ள சிவன் கோயில்கள்
சாமியார்தோட்டம் திரியம்பகேசுவரர் கோயில்

**திரியம்பகேசுவரர் கோயில்** சென்னை மாவட்டத்திலுள்ள சாமியார்தோட்டத்தில் அமைந்துள்ள சிவத்தலமாகும். இத்தலத்தின் மூலவர் திரியம்பகேஸ்வரர், தாயார் கருமாரி திரிபுரசுந்தரி. இத்தலத்தின் தலவிருட்சமாக இலந்தை மரம் உள்ளது.

## மேற்கோள்கள்
அருள்மிகு திரியம்பகேஸ்வரர் திருக்கோயில் - தினமலர் கோயில்கள்

பகுப்பு:சென்னை மாவட்டத்திலுள்ள சிவன் கோயில்கள்
தரப்பாக்கம் கைலாசநாதர் கோயில்

**தரப்பாக்கம் கைலாசநாதர்** கோயில் சென்னை மாவட்டதிலுள்ள தரப்பாக்கத்தில் அமைந்துள்ள சிவத்தலமாகும். இத்தலத்தின் மூலவர் கைலாசநாதர், தாயார் ஆனந்தவல்லி. இத்தலத்தில் சூரிய கிரகணம், சந்திர கிரகணம் நிகழும் பொழுது கிரகண பூசை செய்யப்படுகிறது.

## வெளி இணைப்புகள்
அருள்மிகு கைலாசநாதர் திருக்கோயில் - தினமலர் கோயில்கள்

பகுப்பு:சென்னை மாவட்டத்திலுள்ள சிவன் கோயில்கள்
கண்ணம்பாடி

**கண்ணம்பாடி**, இந்திய மாநிலமான கர்நாடகத்தின் மைசூர் மாவட்டத்தில் இருந்த ஊராகும். 1910 ஆம் ஆண்டில் கிருட்டினராச சாகர் அணையைக் கட்ட இந்த ஊர் தேர்வு செய்யப்பட்டது. 1924 ஆம் ஆண்டு அணை கட்டப்பட்டபின் அணையின் நீரில் இவ்வூர் மூழ்கடிக்கப்பட்டது. இவ்வூரிலிருந்த ஹொய்சாளர் கட்டிடக்கலைச் சிறப்பை விளக்கும் வண்ணம் கட்டப்பட்ட பன்னிரண்டாம் நூற்றாண்டைச் சேர்ந்த ஒரு பெருங்கோவிலான வேணுகோபால சுவாமி கோவிலும் மூழ்கடிக்கப்பட்டது.

இவ்வூர் மூழ்கடிக்கப்படும் முன்பு இப்பகுதியில் வாழ்ந்த மக்கள் 
ஹொசகண்ணம்பாடி (கன்னடத்தில் புதுக் கண்ணம்பாடி) என்ற ஊருக்கு மீள்குடியேற்றப்பட்டனர்.

## சிறப்பு
இந்த ஊரில் புகழ் பெற்ற "கிருட்டினராச சாகர் அணை"யும், பிருந்தாவன் தோட்டமும் உள்ளன. 
கிருட்டினராச சாகர் அணைக்கு *கண்ணம்பாடிக் கட்டே* என்ற பெயர் கன்னடத்தில் வழங்கப்பட்டுவருகின்றது.

## சான்றுகள்

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:மைசூர் மாவட்டம்
விம்மல் (ஒலியியல்)

ஒலியியலில், **விம்மல்** (*beat*) எனப்படுவது சிறு வேறுபாட்டைக் கொண்ட அதிர்வெண்களைக் கொண்ட இரண்டு ஒலிகளுக்கிடையேயான குறுக்கீடு ஆகும். இவ்வாறு இரு இசைக்கவர்களை (*tuning forks*) அதிரும்படி செய்தால், அவற்றின் ஒலி கூடியும், குறைந்தும் கேட்கும். ஒரு வினாடியில் கேட்கும் விம்மல், இரு இசைக்கவர்களின் அதிர்வெண்களின் வேறுபாட்டிற்கு சமனாக இருக்கும்.

## விம்மல் மாதிரிகள்

## மேற்கோள்கள்

பகுப்பு:ஒலியியல்
தினகர வெண்பா

**தினகர வெண்பா**  என்னும் நூல் 16 ஆம் நூற்றாண்டில் தோன்றியது. தினகரன் என்னும் வள்ளலைப் போற்றும் வகையில் அவனது பெயரில் எழுதப்பட்ட நூல்.  

திருக்குறளைச் சார்ந்து பிற்காலத்தில் பல நீதி நூல்கள் தோன்றின. அவற்றில் பெரும்பான்மை திருக்குறளை இறுதியில் வைத்து எழுதப்பட்ட வெண்பாக்களால் ஆனவை. திருக்குறளை இடையில் வைத்துக் கட்டளைக் கலித்துறையால் எழுதப்பட்ட நூல் திருப்புல்லாணி மாலை. இவை எல்லாமே திருக்குறளுக்கு விளக்கம் சொல்பவை. 

விளக்கத்தைக் கதை ஒன்றினால் சொல்வதும் அந்த நூல்களின் தன்மை. பொதுவாக இந்த நூல்கள் திருக்குறளில் உள்ள அதிகாரத்தில் ஒரு பாடலைத் தெரிவு செய்துகொண்டு அவற்றிற்கு விளக்கம் சொல்பவை.  

தினகர வெண்பாவில் 137 வெண்பாக்கள் உள்ளன. திருக்குறளில் உள்ள 133 அதிகாரம் ஒவ்வொன்றிலுமிருந்து ஒரு பாடல். 7, 24, 79 ஆம் அதிகாரங்களிலிருந்து மேலும் ஒவ்வொரு பாடல். மற்றும் காப்புச் செய்யுள். ஆக 137 வெண்பாக்கள் இதில் உள்ளன.

## பாடல் – எடுத்துக்காட்டு
:கையாற் பரிந்து அழைக்கக் கண்டு கிழந்தைச் சோமன்
:செய்ய கட்டி ஈந்தான் தினகரா - வையத்துத்
:தோன்றிற் புகழொடு தோன்றுக அஃதிலார்
:தோன்றலின் தோன்றாமை நன்று.

## அடிக்குறிப்புகள்

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:வெண்பா
பகுப்பு:செய்யுள் வடிவ திருக்குறள் உரைகள்
தினகரன் (வள்ளல்)

**தினகரன் என்னும் வள்ளல்**  16 ஆம் நூற்றாண்டில் வாழ்ந்தவர். இவரது வள்ளல் தன்மையைப் போற்றித் தினகர வெண்பா என்னும் நூல் பாடப்பட்டுள்ளது. தொண்டை நாட்டுக் கோவூரில் வாழ்ந்தவர். கருணீகர் மரபைச் சேர்ந்தவர். அக்கால அரசனிடம் அமைச்சராக விளங்கியவர். இவரின் தந்தை பெயர் வீரையன். களப்பாளர் குலத்தில் தோன்றிய 'மாலை உத்தண்டர்' இவரது உற்ற நண்பர்.

இவரைப்பற்றித் தினகர வெண்பாவில் காணப்படும் செய்திகள்
:சைவ சமயத்தவர். எனினும் ஆறு சமயங்களையும் கடந்த 'சிற்பரன்' என்னும் தெய்வநெறியைப் போற்றுபவர். தேர்த்திருவிழா, சிவபூசை முதலானவை நிகழத் திருப்பணி செய்தவர். 
##### தனிப்பாடல்கள்
தினகரனைப் போற்றும் தனிப்பாடல்கள் குறிப்பிடத் தக்கவை.

1
:கந்தா நின் பேரவையில் சொன்னால் கருந்தமிழும்
:செந்தமிழாம் கோவைத் தினகரா - முந்தை நூல்
:கற்று அறிந்தார் கல்வி விளங்கும் கசடு அறச்
:சொல் தெரிதல் வல்லார் அகத்து.
2
:வேடிக்கையான சிவ யோகியர் தீபன் வீறு மைந்தன்
:நாடிக் கொள் கீர்த்தித் தினகர பூபதி நற்புலத்தில்
:கூடிப் பிரிந்தவர் எங்கே என என்று கோல மதன்
:தேடிப் புறப்பட்ட கைப் பந்தமே இச் செழுந் திங்களே. 
## அடிக்குறிப்பு

பகுப்பு:தமிழ்நாட்டில் வாழ்ந்த வள்ளல்கள்
வைணவ நெறியாளர்கள்

* வைணவ குருபரம்பரை
* வைணவ குருபரம்பரை வரலாறுகள்
* வைணவ ஆசாரிய பரம்பரை (தென்கலை)
* வைணவ ஆசாரிய பரம்பரை (வடகலை)
* வைணவ ஆசாரிய பரம்பரை (தென்கலைக்கு முன்)
தானிப்பாடி

**தானிப்பாடி** (*Tanippadi*) அல்லது **தனிப்பாடி** என்பது தமிழ்நாட்டில் திருவண்ணாமலை மாவட்டத்தில் தண்டராம்பட்டு வட்டத்தில் உள்ள ஒரு பேரூராட்சி ஆகும். இப்பேரூராட்சி திருவண்ணாமலை - சேலம் மாநில நெடுஞ்சாலையில் அமைந்துள்ளது. தண்டராம்பட்டு வட்டத்தின் இரண்டாவது பெரிய நகரமாகும். 

## மக்கள் தொகை
2011 மக்கள் தொகை கணக்கெடுப்பின்படி தானிப்பாடி கிராமத்தின் மக்கள் தொகை 10,294. இதில் 5158 ஆண்கள் பேர், பெண்கள் 5136 பேர். தானிப்பாடி கிராமத்தின் சராசரி பாலின விகிதம் 996 ஆகும். இது தமிழ்நாட்டின் மாநில சராசரியான 996ஐ ஒத்துள்ளது. மக்கள் தொகை கணக்கெடுப்பின்படி தானிப்பாடியின் குழந்தை பாலின விகிதம் 823 ஆகும். இது தமிழக சராசரியான 943ஐ விடக் குறைவு.

## மேற்கோள்கள்

பகுப்பு:திருவண்ணாமலை மாவட்டத்தில் உள்ள பேரூராட்சிகள்
ஈவிசைட்-கென்னலி அடுக்கு

**ஈவிசைட்-கென்னலி அடுக்கு** (Heaviside- kennelly layer ) என்பது வானொலி அதிர்வெண்ணுடைய மின்காந்த அலைகளைத் திருப்பவல்லதும் பூமியின் பரப்பின் மேல் 90 முதல் 135 கிலோ மீட்டர் வரை பரவியுள்ளதுமான அயனி மண்டலத்தின் பகுதியாகும். இப்பகுதியின் காரணமாகவே பூமியின் வளைவையும் கடந்து வானொலி தொடர்பு ஏற்பட ஏதுவாகிறது.

## மேற்கோள்கள்

## உசாத்துணை
*Dictionary of science -English language Book Society

பகுப்பு:புவியின் வளிமண்டலம்
வைணவ குருபரம்பரை வரலாறுகள்

வைணவ குருமார்களின் வரலாற்றைத் தொகுத்துக் கூறும் நூல்கள் சில தோன்றின. அவை உரைநடையிலும், செய்யுள் வடிவிலும் உள்ளன. இவை வெவ்வேறு காலங்களில் தோன்றியவை. எனினும் அவற்றில் தொகுக்கப்பட்டிருக்கும் செய்திகளை அளவிட்டுக்கொள்வது வைணவ வளர்ச்சிப் பாதையை அறிய உதவும்.
##### நூல்கள்
வைணவ குருமார்களின் வரலாறுகளைச்  செய்யுள் வடிவில் எடுத்துரைக்கும் பழமையான நூல்கள் ஒன்பது.

## அடிக்குறிப்பு

பகுப்பு:வைணவ அடியார்கள்
[பகுப்பு:[பகுப்பு:வைணவத் தமிழ் இலக்கியம்
சீட்டுக் கட்டுதல்

**சீட்டுக் கட்டுதல்** என்பது தமிழரிடையே வழங்கி வரும் ஒரு பணச் சேமிப்பு அல்லது சேகரிப்பு முறையாகும்.  குழுவாகச் சேர்ந்து பணத்தை மாதாந்தம் பங்களித்து எதாவது ஒரு தேர்வு முறையில் ஒருவருக்கு வழங்கப்படும்.  பொதுவாக பத்தில் இருந்து இருபது தனிநபர்கள் அல்லது வணிகங்கள் ஒரு சீட்டில் கலந்துகொள்வர்.  சீட்டை ஒழுங்கு செய்பவர் அல்லது சீட்டை பிடிப்பவர் முதலாவது சீட்டைப் பெறுவது வழக்கம்.

## வரலாறு
சீட்டுக் கட்டுதல் என்பது பழங்காலத்திலிருந்தே நிலவி வந்த ஒரு நிதி முறை என்று கூறப்படுகிறது. 1887 ஆம் ஆண்டில், சென்னை மாகாணத்தின் மலபார் மாவட்டத்தின் ஆட்சியராக இருந்த வில்லியம் லோகன், அந்தப் பகுதியில் உள்ள நண்பர் குழுக்களிடையே இருந்த சீட்டுக் கட்டுதல் வழக்கத்தை விவரித்தார். 1894 ஆம் ஆண்டில், பொருளாதார வரலாற்றாசிரியர் எடித் சிம்காக்ஸ், தென்னிந்தியாவில் திருமணம் போன்ற சிறப்பு நிகழ்வுகளுக்கு பணம் திரட்டுவதற்காக சீட்டுக் கட்டுதல் பயன்படுத்தப்பட்டன என்று குறிப்பிட்டுள்ளார். 1930களின் பல்வேறு அறிக்கைகள் தற்போதைய கேரளத்தில் சீட்டுக் கட்டுதல்களின் பிரபலத்தை சுட்டிக்காட்டுகின்றன. சுப்பிரமணிய பாரதியாரின் *நவதந்திரக் கதைகள்* என்ற கதையில் *பிராமணப் பிள்ளை நாலு சாஸ்திரம்
படித்துக்கொண்டு வந்த கதை* என்ற கிளைக் கதையில் *சீட்டுக் கட்டுதல்* குறித்த குறிப்பு ஒரு உள்ளது.

## வகைகள்
சீட்டுக் கட்டுதலில் **ஏலச் சீட்டு**, **தட்டு சீட்டு** என்ற இரண்டு வகைகள் உண்டு.  மேலும் முறைப்படி வங்கியூடாக உறுதிசெய்யப்பட்ட சீட்டு, முறைசாரா சீட்டு என்ற வகைப்பாடும் உண்டு.  முறைசாரா சீட்டு பிடிப்பவரிடம் இருக்கும் நம்பிக்கையில் அல்லது நன்மதிப்பில் தங்கி அமைகிறது.

### குலுக்கல் சீட்டு
தட்டு சீட்டு அல்லது குலுக்கல் சீட்டு என்பது கழிவு இல்லாத எளிமையான சீட்டு ஆகும், ஒப்பீட்டளவில் இடர் குறைந்தது.  10 பேர் 12 மாதம் ரூபா 1000 சீட்டில் கலந்து கொள்வார்கள் ஆனால் சீட்டுத் தொகை ரூபா 10000 ஆகும்.  ஒவ்வொரு மாதமும் யாருக்கு சீட்டுப் பணம் கிடைக்கும் என்று குலுக்கல் முறையில் தேர்வு செய்வர்.  சீட்டை முதலில் பெறுபவர்கள் அதை முதலீடு செய்து இலாபம் ஈட்ட முடியும்.

### ஏலச் சீட்டு
ஏலச் சீட்டு அல்லது கழிவுச் சீட்டு எனப்படுவது சற்றுச் சிக்கலானது, ஒப்பீட்டளவில் இடர் கூடியது, இலாபமும் கூடியது.  யார் சீட்டுத் தொகையைப் பெறுவது என்பதைக் குலுக்கல் முறையில் தேர்ந்து எடுக்காமல் ஏலம் எனப்படும் முறையில் தேர்ந்தெடுப்பர்.  ஏலத்தில், ஒவ்வொரு மாதமும் எவர் ஒருவர் குறைந்த அளவில் சீட்டுப் பணத்தைப் பெற்றுக்கொள்ள ஏலம் எடுக்கிறாரோ, அவருக்கு சீட்டுத் தொகை போகும். அந்தக் கழிவுத் தொகை சீட்டில் கலந்து கொள்வோருக்குப் பிரித்துக் கொடுக்கப்படும்.  

இரண்டு நோக்கங்ளுக்காக ஒருவர் சீட்டுத் தொகையைக் கழித்து ஏற்றுக் கொள்வார்.  ஒன்று அவர் அத் தொகையை எடுத்து முதலீடு செய்து கூடிய இலாபம் ஈட்டும் நோக்குடன்.  மற்றையது அவருக்கு உடனடியாக பணத் தேவை என்றால்.

## சமூகப் பயன்பாடு
தமிழ்ச் சமூகத்தில் சீட்டு ஒரு முக்கிய பணச் சேமிப்பு அல்லது சேகரிப்பு முறையாக உள்ளது.  தனிப்பட்ட நபர்கள் மட்டும் இல்லாமல் வணிகங்களும் முதல் திரட்டும் ஒரு முறையாக இது உள்ளது. 

## சமூகச் சிக்கல்கள்
சீட்டில் ஏமாறுதல், அல்லது சீட்டில் இணைந்து விட்டு அதை கட்ட முடியாமல் சிரமப்படுதல் போன்ற சிக்கல்கள் உள்ளன.

## கலைச்சொற்கள்
* சீட்டுக் கட்டுதல்
* சீட்டுப் பிடித்தல்
* ஏலச் சீட்டு/கழிவுச் சீட்டு
* குலுக்கல் சீட்டு/கழிவற்ற சீட்டு
* கூறல்

## இவற்றையும் பார்க்க
* தமிழர் பொருளாதாரம்

## மேற்கோள்கள்

பகுப்பு:தமிழர் பொருளாதாரம்
தேடிய தேட்டம்

**தேடிய தேட்டம்** என்பது ஒருவர் தானாகத் தேடிக்கொண்ட சொத்து எனப் பொருள்படும். பொதுவாக, இது முன்னோரிடம் இருந்து கிடைக்கும் பரம்பரைச் சொத்துக்கள் அன்றி ஒருவர் தனது வாழ்க்கைக் காலத்தில் பல்வேறு பொருளாதார நடவடிக்கைகள் மூலம் உருவாக்கிக் கொள்ளும் செல்வத்தைக் குறிக்கும்.

## சொற்பிறப்பு
*தேடியதேட்டம்* என்னும் சொல், *தேடிய*, *தேட்டம்* என்னும் இரு சொற்களின் சேர்க்கையால் ஆனது. *தேடிய* என்பது *தேடு* என்ற வினையின் பெயரெச்சம். இங்கே *தேடு*தல் என்பது, சம்பாதித்தல் எனப் பொருள்படுகின்றது. *தேட்டம்* என்பதும் *தேடு* என்பதில் இருந்து தோன்றியதே. இங்கே *தேட்டம்* என்பது "சேகரிக்கப்பட்ட பொருள்" அல்லது "பெற்றுக்கொண்ட பொருள்" ஆகும். எனவே *தேடியதேட்டம்* என்பது சம்பாதித்துச் சேகரித்த பொருளைக் குறிக்கிறது. "தேடாத்தேட்டம்" என்னும் சொல்லுக்கு தீயவழியால் சம்பாதிக்கப்பட்ட பொருள் எனச் சென்னைப் பல்கலைக்கழகத் தமிழ் அகராதி பொருள் தருகிறது. எனவே *தேடியதேட்டம்* என்பது நல்ல வழியில் சம்பாதித்த பொருளைக் குறிப்பதாகக் கொள்ள முடியும். இச்சொல்லில் வரும் பொருளிலேயே *தேடு*, *தேட்டம்* ஆகிய சொற்கள் மிகப் பழைய காலத்தில் இருந்தே தமிழில் வழக்கில் இருந்து வருகின்றன. *தேடியதேட்டம்* என்னும் சொற்பயன்பாடு பிற்காலத்ததே.

## தேசவழமையும் தேடியதேட்டமும்

இலங்கை வடமாகாணத்தின் மரபுவழிச் சட்டமான தேசவழமையில், சொத்துரிமை தொடர்பில், *தேடியதேட்டம்* என்பது ஒரு முக்கியமான கருத்துருவாக உள்ளது. தேசவழமை, ஒரு ஆணும் பெண்ணும் மணமுடித்து இணைந்து வாழும் குடும்பத்துக்கு உரிய சொத்துக்களை மூன்று வகையாக இனம் காணுகிறது. இவற்றுள், திருமணத்தின் பின்னர் இருவரும் இணைந்து வாழும்போது சம்பாதித்த சொத்து *தேடியதேட்டம்* என வரையறுக்கப்பட்டுள்ளது. ஆண் கொண்டுவரும் சொத்தான *[[முதுசொம் (தேசவழமை)|முதுசொம்]]*, பெண் கொண்டுவரும் *[[யாழ்ப்பாணத்துச் சீதன முறை|சீதனம்]]* என்பன ஏனைய இரண்டு வகையான சொத்துக்கள். தேசவழமையின்படி, முதுசொம் ஆண் பிள்ளைகளுக்கும், சீதனம் பெண் பிள்ளைகளுக்கும் பகிர்ந்து அளிக்கப்படும் அதேவேளை, தேடியதேட்டம் இரு பாலாருக்கும் பகிர்ந்து அளிக்கப்படக்கூடியதாக உள்ளது.

## மேற்கோள்கள்

பகுப்பு:தமிழர் பொருளாதாரம்
புவியின் சுழற்சி

**புவியின் சுழற்சி ** (*Earth's rotation*) என்று திண்மிய  புவி தன்னுடைய அச்சில் சுழலுவதைக் கூறுகிறோம். புவி தனது மேற்கு புறத்திலிருந்து கிழக்கு நோக்கி சுழலுகிறது.  துருவ நட்சத்திரத்திலிருந்து காண்கையில் புவி எதிர்கடிகாரச் சுற்றாக சுற்றுகிறது.

புவிசார் வட துருவம் எனப்படும்  வட துருவம்  வடக்கு அரைக்கோளத்தில் புவியின் சுழல் அச்சும் புவிப்பரப்பும் சந்திக்கும் இடமாகும்.இந்தப் புள்ளி  புவியின்  வட காந்தமுனையிலிருந்து மாறுபட்டது.  புவியின் சுழல் அச்சும் புவிப்பரப்பும் சந்திக்கும் மற்றொரு புள்ளி அன்டார்க்டிக்காவில் உள்ள தென் துருவம் ஆகும்.

சூரியனைப் பொருத்தவரை புவி 24 மணி நேரத்திற்கு ஒருமுறை சுழல்கிறது; விண்மீன்களைப் பொறுத்தவரை புவி 23 மணி 56 நிமிடங்கள் 4 வினாடிகளில் தன்னைத் தானே சுற்றுகிறது. புவியின் சுழற்சி நேரப்போக்கில்  வேகம் குறைந்து வருகிறது; பண்டைய நாட்களைவிட இன்றைய நாட்கள் நீளமானவை. நிலா ஏற்படுத்தும் கடல் அலைகளால்  சுழற்சி தடைபடுவதால் உண்டாகிறது.  அணுக்கடிகாரங்கள் தற்போதைய நாள்  நூறாண்டுகளுக்கு முன்பிருந்ததை விட சுமார் 1.7&nbsp;மில்லிசெகண்டுகள் நீளமானதாக காட்டுகின்றன. இதற்கானத் தீர்வாக ஒ.அ.நே லீப் விநாடிகள் மூலம் சீராக்கப்படுகின்றன.
## மேற்சான்றுகள்

பகுப்பு:புவி
பகுப்பு:சூரியக் குடும்பம்
பகுப்பு:சுழற்சி
தீபக்குடிப் பத்து

**தீபக்குடி பத்து**  என்பது ஒரு சமண நூல். 12 ஆம் நூற்றாண்டில் தோன்றியது.  எனக் கொள்ளத் தக்கது. பத்தும் பதிகம் தொகுப்பில் 26 நூல்கள் உள்ளன. அவற்றுள் இந்தத் தீபக்குடிப் பத்து இடம் பெறவில்லை. இதனைப் பாடியவர் ஒரு சமண சமயப் பெருமகனார். 

'பத்து' என்னும் தலைப்புப் பெயரைக் கொண்டு இந்த நூலை 10 பாடல்கள் கொண்டது என்பது தெளிவாகிறது. எனினும் இப்போது கிடைத்துள்ளவை ஏழு பாடல்கள் மட்டூமே. இந்த நூல் தீபக்குடி வாழ் மக்களைப் போற்றிப் பாடுகிறது. முதல் இரண்டு அடிகளில் இவ்வூர் மக்களின் அறிவுநலம் போற்றப்படுகிறது. பின் இரண்டு அடிகளில் இந்த ஊரில் வாழும் மகளிர் சிறப்பிக்கப்பட்டுள்ளனர். 
##### மக்களின் அறிவுநலம்

:தீபக்குடி மக்கள் கல்வியையே பொருளாக்கஃ கொண்டவர். 
:காலையும் மாலையும் நற்குணங்களை நினைத்துத் தவம் புரிவர்.
:தீவினை செய்யார்
:இருளில் உண்ணார்
:தேன்-நறவு, ஊன் உண்ணார்
:பொய், கொலை, களவு தவிர்ப்பர்
:பொய்தீர் அறநூல் வழிச் செயல்படுவர்
:வாமன், அருகன், பரமன் தாள் பணிவர் 
இவை சமண நெறிக் கோட்பாடுகள்.

##### மகளிரின் அழகுநலம்

:சிற்றிடையும் மகரக் குழையும் உடையவர்
:குயில் கூவினால் காதலரை நினைந்து உருகுவர்
:இவர்களின் கை, கால், முகம், விழி, குயம் தாமரை போன்றவை  
:மன்மதனுக்கு உதவுபவர்கள்
:இவர்களது முலை போது, மலை, குடம், மணிமுடி போன்றவை
:விழிகள் கொலைவில் போன்றவை 
பெண் பிறப்பை இழிவாகப் பேசும் சமணநெறி இந்த நூலில் பெண்களை வருணிப்பது வியப்பாக உள்ளது. 

## மேற்கோள்கள்

பகுப்பு:12 ஆம் நூற்றாண்டுத் தமிழ் நூல்கள்
பகுப்பு:சமணத் தமிழ் இலக்கியங்கள்
ஒரு தளப்படுதல்

**ஒரு தளப்படுதல்** (Polarisation) (ஒளியியல்) என்பது **துருவகரணம்** என்றும் அறியப்படும். ஒளி அலைகள் அவைகள் பரவும் திசைக்குச் செங்குத்தான தளத்தில் அதிர்கின்றன. இவ்வதிர்வுகள் ஒரே தளத்தில் இல்லாமல் பல தளங்களிலும் நிகழ்கின்றன. இத்தகு ஒளி அலைகள் சில படிகங்களின் (டூர்மலின்) வழியாகச் செல்லும் போது அதன் அதிர்வுகள் ஒரு தளத்தில் கட்டுப்படுத்தப்படுகின்றன. இது **ஒருதளப்படுதல்** எனப்படும். இப்போது ஒளி அலைகளின் அதிர்வுத் தளமும் துருவகரணத் தளமும் ஒன்றிற்கொன்று செங்குத்தாக இருக்கும்.

## ஆதாரம்
* Dictionary of Scicence-English Language book society

பகுப்பு:ஒளியியல்
திவ்வியசூரி சரிதம்

**திவ்வியசூரி சரிதம்**  என்பது வைணவ குருபரம்பரை வரலாறுகளைக் கூறும் நூல்களில் ஒன்று. 19 ஆம் நூற்றாண்டில் தோன்றிய நூல்.  ஆழ்வார்களைத் திவ்விய சூரிகள் என்பது வைணவ மரபு. வங்கிபுரம் சீனிவாசாசாரியார் இந்த நூலை இயற்றியவர். ஆழ்வார்களின் வரலாற்றுடன் நாதமுனிகள், ஆளவந்தார், எம்பெருமானார், வேதாந்த தேசிகர் வரலாறுகளும் இதில் உள்ளன. இந்த நூல் 2824 பாடல்களைக் கொண்டது.  இந்த நூல் முழுமை பெறவில்லை எனத் தெரிகிறது. 
## அடிக்குறிப்பு

பகுப்பு:19 ஆம் நூற்றாண்டுத் தமிழ் நூல்கள்
திருவேட்டக்குடி சுந்தரேசுவரர் கோயில்

**சுந்தரேஸ்வரர் கோயில்** என்பது திருஞானசம்மந்தரால் தேவாரம் பாடல் பெற்ற சிவத்தலமாகும்.  தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில்  49-ஆவது சிவத்தலமாகும். இத்தலத்தில் தேவதீர்த்தம் எனும் தீர்த்தமும், தலவிருட்சமாக புன்னை மரமும் உள்ளன. இப்பகுதியின் பெயர் கோயில் மேடு.

## தலவரலாறு
பஞ்ச பாண்டவர்களில் ஒருவனான அர்ஜூனன் தனக்கு பசுபதாஸ்திரம் என்றும் ஆயுதம் வேண்டி கடுந்தவம் புரிந்தார். அவருடைய தவத்தினை பன்றி வடிவில் வந்த அரக்கன் கலைத்தார். அதனால் அரக்கனை அர்ஜூனன் தன்னுடைய வில் அம்பினால் வதம் செய்தார். அந்நேரத்தில் வேறொரு வேடன் தானே பன்றியைக் கொன்றதாகக் கூறி உரிமைக் கொண்டாடினார். இறுதியில் வேடனாக வந்தது சிவபெருமான் என்பதை அர்ஜூனன் உணர்ந்தார். சிவபெருமான் அர்ஜூனனுக்கு ஆயுதங்களில் உயரியதான பசுபதாஸ்திரத்தினை அளித்தார். இத்தலத்தில் முருகனும் வேடன் வடிவத்தில் வில்லேந்தி காட்சிதருகிறார். சிவபெருமானின் மகனான ஐயப்பன் தனது இரு மனைவியர்களுடன் காட்சியளிக்கின்றார்.

## இறைவன், இறைவி
இத்தலத்தின் இறைவன் சுந்தரேஸ்வரர், இறைவி சௌந்தரநாயகி.

## அமைப்பு

ராஜ கோபுரத்தைக் கடந்து உள்ளே செல்லும்போது பலி பீடம், கொடி மரம், நந்தி மண்டபம் ஆகியவை உள்ளன. கருவறையில் மூலவராக திருமேனியழகர் எனப்படும் சுந்தரேஸ்வரர் உள்ளார். கருவறையின் முன்பாக வலப்புறம் விநாயகர் உள்ளார்.  கருவறை கோஷ்டத்தில் தட்சிணாமூர்த்தி, அடிமுடி காணா அண்ணல், துர்க்கை ஆகியோர் உள்ளனர். திருச்சுற்றில் சுந்தரவிநாயகர், வள்ளி தெய்வானையுடன் சுப்பிரமணியர், புன்னைவனநாதர் ஆகியோரின் சன்னதிகள் உள்ளன. புன்னைவனநாதருக்கு முன்பாக நந்தியும் பலிபீடமும் உள்ளன. அடுத்து சம்பந்தர், சனீஸ்வரர், மகாலட்சுமி, அய்யனார் ஆகியோர் உள்ளனர். திருச்சுற்றில் சண்டிகேஸ்வரர் சன்னதியும், நவக்கிரக சன்னதியும் உள்ளன. அடுத்து நால்வர், பைரவர்,சூரியன், சந்திரன் ஆகியோர் உள்ளனர்.  மூலவர் சன்னதிக்கு இடது புறமாக சௌந்தரநாயகி அம்மன் சன்னதி உள்ளது. 

## குடமுழுக்கு
28 மே 1999-இல் இக்கோயிலின் குடமுழுக்கு நடைபெற்றுள்ளது.

## மேற்கோள்கள்

## இவற்றையும் பார்க்க

* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

* திருஞான சம்பந்தர்
* சுந்தரர்
* திருநாவுக்கரசர்

## வெளி இணைப்புகள்
* அருள்மிகு சுந்தரேஸ்வரர் திருக்கோயில் - தினமலர் கோயில்கள்
* http://www.kamakoti.org/tamil/tirumurai154.htm

பகுப்பு:புதுச்சேரியில் உள்ள சிவன் கோயில்கள்
பகுப்பு:தேவாரம் பாடல் பெற்ற சிவன் கோயில்கள்
பகுப்பு:காவேரி தென்கரை சிவன் கோயில்கள்